CELEX: 62021TN0438
Language: sk
Date: 2021-07-15 00:00:00
Title: Vec T-438/21: Žaloba podaná 15. júla 2021 – TL/Komisia

6.9.2021   
            
            
               SK
            
            
               Úradný vestník Európskej únie
            
            
               C 357/32
            
         
      Žaloba podaná 15. júla 2021 – TL/Komisia
      (Vec T-438/21)
      (2021/C 357/49)
      Jazyk konania: angličtina
      
         Účastníci konania
      
      
         Žalobca: TL (v zastúpení: L. Levi a N. Flandin, advokáti)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie žalovanej z 29. októbra 2020 o nepredĺžení pracovnej zmluvy žalobcu (ďalej len „rozhodnutie o neobnovení“),
               
            
                  —
               
               
                  v prípade potreby zrušil rozhodnutie žalovanej z 5. mája 2021 zamietajúce sťažnosť podanú žalobcom proti rozhodnutiu z 29. októbra 2020 (ďalej len „napadnuté rozhodnutie“),
               
            
                  —
               
               
                  zrušil oznámenie žalovanej o voľnom pracovnom mieste z 2. októbra 2020 v rozsahu, v akom ponúka pracovné miesto obsahujúce rovnaké úlohy, aké vykonával žalobca,
               
            
                  —
               
               
                  uložil povinnosť zaplatiť náhradu vo výške 90 % hrubých miezd žalobcu vrátane príspevkov na dôchodok za stratu vážnej príležitosti dosiahnuť obnovenie pracovnej zmluvy a nariadil vyplatenie náhrady nemajetkovej ujmy spôsobenej žalobcovi, a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Žalobca na podporu svojej žaloby uvádza dva žalobné dôvody.
      
                  1.
               
               
                  Prvý žalobný dôvod je založený na tom, že žalovaná sa dopustila zjavne nesprávneho posúdenia, keďže odôvodnenie napadnutého rozhodnutia a rozhodnutia o neobnovení pracovnej zmluvy žalobcu nebolo dôvodné. Okrem toho, na rozdiel od tvrdenia žalovanej sa spisové materiály, na ktorých žalobca najmä pracoval, nestali menej výraznými a neznížili sa potreby na počet zamestnancov na oddelení.
               
            
                  2.
               
               
                  Druhý žalobný dôvod založený na tvrdení, že žalovaná porušila svoju povinnosť starostlivosti, pretože nebola dosiahnutá rovnováha medzi záujmom služby a záujmom zamestnanca. Tvrdí sa tiež, že žalovaná nezohľadnila ďalšie skutočnosti obsiahnuté v spise žalobcu (konkrétne obťažovanie).